O sarrampión nomás tiene un serotipo conoixiu, por o qual ye una malotía que se podría erradicar. En 2010, a OMS dictó diferents fitas en o camín pa erradicar o sarrampión, entre as quals se pretendeba librar a quatro rechions mundials d'a OMS d'esta malotía en 2015 y as cinco en 2020. O continent americano ha estau dica l'inte la sola rechión d'a OMS que s'ha declarau libre de sarrampión, en 2016, gracias a las campanyas de vacunación. Manimenos, en febrero de 2019 un nino francés que feba torismo con sus pais presentó a fase simptomatica d'esta malotía en Costa Rica. Os pais d'o nino feban parte d'o movimiento anti-vacunas.